राहुल गांधी का अब तक का ‘पॉलिटिकल स्टैंड’,’स्टंट’ भरा रहा है। बहुत ज़मीनी बदलाव और सामाजिक,राजनैतिक और आर्थिक परिवर्तन का एजेंडा प्रस्तुत करने में या तो वो पिछड़ रहे या फिर असमंजस में हैं। सिर्फ़ सूचना का अधिकार,मनरेगा,शिक्षा का अधिकार,खाद्य सुरक्षा बिल और कुछ अन्य बिल के सहारे राहुल गांधी UPA -3 की दावेदारी करने का कसरत कर रहे हैं। महँगाई,भ्रष्टाचार और कांग्रेस की जनविरोधी नीतियों की वजह से पूरे मुल्क में जिस तरह का जन असंतोष और आक्रोश व्याप्त है। ऐसी स्थिति में राहुल गांधी के सामने एक नहीं,कई तरह की चुनौतियाँ मुँह बायें खड़ी हैं। हम यहाँ कांग्रेस और राहुल गांधी का मूल्याँकन या उनका विश्लेषण नहीं कर रहे हैं,बल्कि उनके द्वारा दिये गये साक्षात्कार में जो कमज़ोरियाँ दिखीं,उस पक्ष को उद्घाटित कर रहे हैं।